Kasparas Niesieckis

**Kasparas Niesieckis** (lenk. *Kasper Niesiecki*, rus. *Ка́спер Несе́цкий*; 1682 m. gruodžio 31 d. – 1744 m. liepos 9 d.) – Lenkijos heroldas, teologas, rašytojas. Žinomas kaip 4 tomų herbyno, pavadinimu „Korona Polska“ autorius.

## Vaikystės metai ir studijos

Kasparas Niesieckis gimė 1682 m. Didžiosios Lenkijos regione, tikslesnė gimimo vieta nėra žinoma. Jo tėvai buvo miestiečiai. Niesieckis mokėsi Krosno Jėzuitų kolegijoje. 1699 m. Krokuvoje buvo priimtas į Jėzuitų ordiną.

1701–1704 m. Niesieckis studijavo filosofiją Liubline. Vėliau tęsė gramatikos, poetikos studijas Lucke. Gavo magistro laipsnį. 1707–1710 m. studijavo teologiją Krokuvoje, vėliau metus laiko Jėzuitų ordino teisę.

## Tolesnis gyvenimas ir veikla

1712 m. – 1714 m. gyveno Bydgoščiuje ir Choinicėje. Dėstė šių miestų kolegijose. Buvo retorikos ir poetikos profesorius. Priklausė kolegijų tarybai. 1714–1715 m. mokslo metus praleido Kališe.

Vėliau gyveno Krokuvoje, Liubline, Lvove. Visur vykdė dvasininko pareigas. Aplankė nemažai Abiejų Tautų Respublikos miestų, tačiau kaskart sugrįždavo į Lvovą, kuriame leidybai buvo rengiamas jo sudarytas herbynas.

Niesieckis palaikė ryšius su Juozapu Aleksandru Jablonovskiu, susirašinėjo.

Kasparas Niesieckis mirė 1744 m. liepos 9 d. Krasnystave.

## Pagrindinis Niesieckio kūrinys – herbynas

Kasparo Niesieckio “Korona Polska”, kurią sudaro 1-4 tomai, pirmą kartą išleista Lvove, 1728–1743 metais, leidėjas – Jėzuitų spaustuvė. https://www.dbc.wroc.pl/dlibra/publication/13194, šio herbyno pilnas pavadinimas lenkų kalba: “*Korona Polska przy złotey wolnosci starożytnemi Rycerstwa Polskiego y Wielkiego Xięstwa Litewskiego kleynotami naywyższymi Honorami Heroicznym, Męstwem y odwagą, Wytworną Nauką a naypierwey Cnotą, nauką Pobożnością, y Swiątobliwością ozdobiona Potomnym zaś wiekom na zaszczyt y nieśmiertelną sławę Pamiętnych w tey Oyczyźnie Synow podana TOM … Przez X. Kaspra Niesieckego Societatis Jesu*" 1728, t. 1-4, Lwów 1728–1743.

Taip pat publikuojama internete:
*tomas 1, 1728 https://polona.pl/item/korona-polska-przy-zlotey-wolnosci-starozytnemi-wszystkich-kathedr-prowincyi-y-rycerstwa,MTY3MDg0/#info:metadata
*tomas 2, 1738 https://polona.pl/item/korona-polska-przy-zlotey-wolnosci-starozytnemi-rycerstwa-polskiego-y-wielkiego-xiestwa,MTgxNzcw/#info:metadata
*tomas 3, 1740 https://polona.pl/item/korona-polska-przy-zlotey-wolnosci-starozytnemi-rycerstwa-polskiego-y-wielkiego-xiestwa,MTgxMDA2/#info:metadata
*tomas 4, 1743 https://polona.pl/item/korona-polska-przy-zlotey-wolnosci-starozytnemi-rycerstwa-polskiego-y-wielkiego-xiestwa,MTc4NDcx/#info:metadata.

Vėliau šis kūrinys perspausdintas kaip, tiesiog, Kasparo Niesieckio herbynas su vėlesniais papildymais.

Buvo išleistas ir Lipske 1839–1845 metais leidėjo Jono Nepomuko Bobrovičiaus http://ebuw.uw.edu.pl/dlibra/publication?id=166&tab=3.

## Literatūra
* Iwona M. Dacka: Korona Polska Kaspra Niesieckiego: pomnik staropolskiego piśmiennictwa heraldycznego, Warszawa 2004.
* Marceli Antoniewicz: List Kaspra Niesieckiego do księcia Mikołaja Radziwiłła zwanego „Rybeńko“, „Zeszyty Historyczne Wyższej Szkoły Pedagogicznej w Częstochowie“, zeszyt 7 (2003), s. 39-54.
* Bibliografia Literatury Polskiej – Nowy Korbut, t. 3 Piśmiennictwo Staropolskie, Państwowy Instytut Wydawniczy, Warszawa 1965, s. 21-22.
* Ісаєвич Ярослав. Нєсєцький Каспер // Енциклопедія історії України : у 10 т. / редкол.: В. А. Смолій (голова) та ін. ; Інститут історії України НАН України. – К.: Наукова думка, 2010. – Т. 7 : Мл – О. – С. 383. – ISBN 978-966-00-1061-1.